Diari Oficial de la Generalitat Valenciana


Sumari del DOGV 5023, del 08-06-2005 (2005/5778)

RESOLUCIÓ de 6 de maig de 2005, de la Direcció General d'Energia de la Conselleria d'Infraestructures i Transport de la Generalitat Valenciana per la qual s'atorga a Gas Natural Cegas, SA, l'autorització administrativa per a la construcció de la xarxa de distribució de gas canalitzat al terme municipal de Redován a la província d'Alacant. (CBVRARI/1998/88 i CBVRARI/1998/111). Expedient 1095/98.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5778


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 6 de maig de 2005, de la Direcció General d'Energia de la Conselleria d'Infraestructures i Transport de la Generalitat Valenciana per la qual s'atorga a Gas Natural Cegas, SA, l'autorització administrativa per a la construcció de la xarxa de distribució de gas canalitzat al terme municipal de Redován a la província d'Alacant. (CBVRARI/1998/88 i CBVRARI/1998/111). Expedient 1095/98. [2005/5778]
  
Vista la sol·licitud presentada per la Compañía Española de Gas, SA, hui Gas Natural Cegas, SA, amb data 11 de juny de 1998 en el Servici Territorial d'Indústria i Energia d'Alacant de la Conselleria d'Ocupació, Indústria i Comerç, junt amb l'estudi d'inversions i planificació de la xarxa de gas de Redován, firmat per l'enginyer industrial Sr. Borja García-Arenal Alvarado i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant, amb data 11 de juny de 1998, per a la concessió administrativa de distribució de gas natural al terme municipal de Redován (Alacant), amb destí als mercats domesticocomercials i per a aquells usos industrials que li pogueren correspondre després de l'establiment dels pertinents acords de cooperació amb Enagas.
  
Vist que l'Ajuntament de Redován va ser informat amb data Registre d'Eixida 23.07.98 pel Servici Territorial d'Indústria i Energia d'Alacant de la sol·licitud feta per Gas Natural Cegas, SA, en compliment del que disposa l'article 6 de la Llei 10/1987, de 15 de juny, de disposicions bàsiques per a un desenvolupament coordinat d'actuacions en matèria de combustibles gasosos, perquè poguera exercitar la facultat a què es referix el paràgraf tercer de l'article 1 de l'esmentada llei, sense que conste en l'expedient cap manifestació respecte d'això en el termini assenyalat per l'article 6 de la mencionada llei.
  
Vist que es va dur a terme la informació pública a què fa referència l'article 11 del Decret 2.913/1973, de 26 d'octubre, pel qual s'aprova el Reglament General del Servici Públic de Gasos Combustibles, per mitjà de la publicació de l'anunci corresponent en la premsa local (La Prensa de la província d'Alacant i El Mundo, edició Alacant), en el Butlletí Oficial de la Província d'Alacant de 24 d'agost de 1998; en el Diari Oficial de la Generalitat Valenciana de 8 de desembre de 1998, i en el Boletín Oficial del Estadonúm. 192, de 12 d'agost de 1998.
  
Vist que igualment va ser remés el mencionat anunci per mitjà d'ofici de data 23.07.98 a la Cambra Oficial de Comerç, Indústria i Navegació i a la Cambra Oficial de la Propietat Urbana, ambdós a Alacant, perquè se'n prenga coneixement i per als interessats.
  
Vist que va ser presentat projecte en competència en el període d'informació pública per mitjà de sol·licitud de Distribuidora de Gas Canalizado de la Comunidad Valenciana, SA, hui Gas Alicante, SAU, de data 4 de setembre de 1998, en el Servici Territorial d'Indústria i Energia d'Alacant, de la Conselleria d'Ocupació, Indústria i Comerç, junt amb el projecte per a la concessió administrativa de la distribució de gas canalitzat al terme municipal de Redován, firmat per l'enginyer industrial Sr. Ignacio Montaner Gutiérrez i visat pel Col·legi Oficial d'Enginyers Superiors Industrials de la Comunitat Valenciana, demarcació d'Alacant amb data 3 de setembre de 1998, per a la concessió administrativa del servici públic per a la distribució de gas natural per canalització per a usos domèstics, comercials i xicotets industrials al terme municipal de Redován.
  
Vist que l'Ajuntament de Redován va ser informat als efectes reglamentaris de la presentació de la sol·licitud de Gas Alicante, SAU, com a projecte en competència, per mitjà d'ofici del Servici Territorial d'Indústria i Energia d'Alacant amb data Registre d'Eixida 20.11.98, i no consta en l'expedient cap manifestació respecte d'això.
  
Atés l'informe de data 12 de novembre de 1998, sobre les sol·licituds d'autorització administrativa per a subministrament i distribució de gas natural per canalització en el municipi de Redován, emés pel Servici Territorial d'Indústria i Energia d'Alacant.
  
Vist que com a conseqüència de l'entrada en vigor de la Llei 34/1998, de 7 d'octubre, del Sector d'Hidrocarburs, amb data 17 de desembre de 1999, Gas Natural Cegas, SA, va presentar escrit acompanyat de documentació i plans, en què sol·licita l'autorització administrativa per a la distribució de gas natural en el dit municipi amb destí als mercats domesticocomercials i industrial.
  
Vist que la Llei 34/1998, de 7 d'octubre, del Sector d'Hidrocarburs, en la disposició transitòria huitena assenyala que els expedients d'autoritzacions i concessions referents a activitats objecte de regulació en el títol IV i que es troben en tràmit a l'entrada en vigor d'esta llei es resoldran d'acord amb el que disposa esta.
  
Vist que en compliment del contingut de la disposició transitòria setena, en relació amb l'article 63 de la Llei 34/1998, de 7 d'octubre, consta a esta Direcció General d'Energia la separació jurídica de les activitats incompatibles dins del sector gasista tant de la mercantil Gas Natural Cegas, SA, com la presentada per la mercantil Gas Alicante, SAU.
  
Vist que la Llei 34/1998, de 7 d'octubre, del Sector d'Hidrocarburs, en la disposició addicional sisena, extingix totes les concessions per a activitats incloses en el servici públic de subministrament de gasos combustibles per canalització, i queden substituïdes de ple dret per autoritzacions administratives de les establides en el títol IV de l'esmentada llei.
  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.
  
Atés que s'han complit els tràmits reglamentaris en l'expedient instruït a este efecte.
  
Atés els avantatges amb vista a la garantia, importància, qualitat i condicions tècniques, en virtut de l'anteriorment establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998, i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Atorgar l'autorització administrativa per a la construcció de la xarxa de distribució de gas natural a la localitat de Redován a la província d'Alacant, amb destí als mercats domesticocomercials i industrial, les característiques principals de la qual són:
  
- Subjecte: Gas Natural Cegas, SA.
  
- Tipus de gas: gas natural.
  
- Punt de connexió:
  
· Gasoducte ?Alta Pressió A- d'Enagas, d'acord amb allò que s'ha indicat en el pla núm. 2 del projecte.
  
· L'Estació de Regulació i Mesura disposa d'una pressió d'entrada màxima de 16 Kg/cm² i mínima de 4 Kg/cm², i d'eixida en ?Mitjana Pressió A- i un cabal de màxim de 1000 Nm³ /h.
  
- Zona geogràfica: la delimitada per les instal·lacions descrites en el pla núm. 1 (Xarxa MPA), de data 27/09/99.
  
- Compromisos i plans d'expansió: a este efecte han de considerar-se les condicions exposades en l'apartat quart d'esta resolució.
  
- Característiques de les instal·lacions autoritzades: connexió d'acer Alta Pressió A de 3'' de diàmetre. A partir de l'ERM citada, es distribuïx la xarxa amb canonada de polietilé i diàmetres de 90,110,160 i 200 mm² i longituds respectives de 311 m, 1252 m, 1497 m i 1640 m.
  
- Pressupost: 427.999,12 euros.
  
La present autorització administrativa prèvia s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:
  
Primera. El titular d'esta constituirà en el termini d'un mes, a partir de la data de la notificació de la present resolució una garantia per valor de 8.559,98 euros, import del dos per cent del pressupost de la instal·lació que figura en l'expedient de sol·licitud, que cal presentar en el Servici Territorial d'Energia d'Alacant, per a garantir el compliment de les seues obligacions, segons assenyala el punt 4 de l'article 73 de la Llei 34/1998, de 7 d'octubre, del Sector d'Hidrocarburs.
  
La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució.
  
Segona. Gas Natural Cegas, SA, complirà amb les obligacions que estrictament s'assenyalen en l'article 74 Obligacions dels distribuïdors de gas natural, i en el punt 1 de l'article 83 Obligacions i drets dels Distribuïdors i Comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, vindrà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
  
Tercera. El titular de la present autorització disfrutarà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Quarta. Les instal·lacions que cal establir es faran d'acord amb el projecte tècnic d'execució que cal presentar en el Servici Territorial d'Energia d'Alacant en el termini de dos mesos, comptador a partir de la data de la notificació de la present resolució, i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE 06.12. 1974), i modificat per l'Orde de 26 d'octubre de 1983 (BOE 08.11.83) i la seua correcció d'errors (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), i compliran el dit reglament, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.
  
En particular este projecte tècnic haurà de fer menció així mateix dels apartats següents:
  
- Assenyalar en un pla a escala mínima 1:2.500, la zona geogràfica per a la qual s'ha atorgat l'autorització administrativa, i es farà referència al pla o plans del projecte en què es delimita adequadament l'àmbit geogràfic i es definix la instal·lació principal de la xarxa.
  
Igualment hauran d'identificar-se els límits i les distàncies existents en la zona objecte d'autorització, amb limitacions al sòl classificat com a urbà o urbanitzable amb projecte d'urbanització aprovat.
  
- Pla d'expansió de la xarxa en la zona: hauran d'identificar-se, així mateix, els límits i les distàncies existents en este pla, amb limitació d'expansió al sòl classificat com a urbà o urbanitzable amb projecte d'urbanització aprovat.
  
Cinquena. La present autorització en cap cas s'entendrà concedida en règim de monopoli ni concedirà drets exclusius, tal com indica l'article 73 de la Llei 34/1998, de 7 d'octubre, del Sector d'Hidrocarburs.
  
Sisena. La present autorització administrativa s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això d'acord amb el que disposa l'article 73.4 de la Llei 34/1998, de 7 d'octubre.
  
Setena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.
  
Huitena. La present autorització s'atorga sense perjuí de tercers i deixa fora de perill els drets particulars.
  
Novena. Serà causa de revocació de la present autorització administrativa prèvia l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
Diez. La present autorització entrarà en vigor l'endemà de la data de la seua notificació.
  
La present resolució no és definitiva en via administrativa i contra la qual es podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
  
València, 6 de maig de 2005.- El director general d'Energia: Antonio Cejalvo Lapeña.